

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

На основу члана 8. став 2. тачка 3) Закона о пољопривреди и руралном развоју („Службени гласник РС, број 41/2009, 10/2013 – др. закон, 101/2016, 67/2021 – др. закон, 114/2021 и 19/2025) и члана 9. Правилника о подстицајима за инвестиције у физичку имовину пољопривредног газдинства за набавку новог трактора ("Сл. гласник РС", бр. 28/2025 и 78/2025) (у даљем тексту: Правилник), расписује

**ДОПУНУ БРОЈ 1.**

**Ј А В Н О Г П О З И В А**

**ЗА ПОДНОШЕЊЕ ЗАХТЕВА ЗА ОСТВАРИВАЊЕ ПРАВА НА ПОДСТИЦАЈЕ ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНОГ ГАЗДИНСТВА ЗА НАБАВКУ НОВОГ ТРАКТОРА ЗА 2025. ГОДИНУ**

 **Члан 1.**

У Јавном позиву за подношење захтева за остваривање права на подстицаје за инвестиције у физичку имовину пољопривредног газдинства за набавку новог трактора за 2025. годину, број 001843483 2025 14846 008 001 012 001 од 25.04.2025. године (у даљем тексту: Јавни позив), после члана 12. додаје се члан 12а који гласи:

„Изузетно од члана 18. став 4. Правилника у 2025. години, подносиоцима захтева који остварују право на подстицаје за инвестиције у физичку имовину пољопривредног газдинства за набавку новог трактора за 2025. годину и за које постоје расположива финансијка средства у складу са посебним прописом којим се уређује расподела подстицаја у пољопривреди и руралном развоју, директор Управе утврђује право на додатни рок у трајању од 60 дана за реализацију одобрене инвестиције и подношење документације којом се доказује реализација одобрене инвестиције“.

 **Члан 2.**

Ова Допуна број 1Јавног позив за подношење захтева за остваривање права на подстицаје за инвестиције у физичку имовину пољопривредног газдинства за набавку новог трактора за 2025. годину, објављује се на огласној табли Управе за аграрна плаћања, Булевар краља Александра бр. 84, 11000 Београд, као и на званичној интернет страници Министарства пољопривреде, шумарства и водопривреде <http://www.minpolj.gov.rs> и званичној интернет страници Управе за аграрна плаћања <http://www.uap.gov.rs>.

Информације у вези расписаног Јавног позива и Допуне број 1 Јавног позива доступне су на телефоне Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова, као и на званичној веб презентацији еАграр, на адреси <https://eagrar.gov.rs>.

У Београду, 15.09.2025. године,

|  |  |
| --- | --- |
| **Број: 001843483 2025 14846 008 001 012 001****Дана: 15.09.2025. године** |  **ДИРЕКТОР** **Слободан Николовски** |

**ПОМОЋНИК ДИРЕКТОРА**

**Милан Карајловић**

**по овлашћењу**

 **број 003507339 2025 14846 008 002 020 092 од 15.08.2025.године**